CELEX: 62019CA0480
Language: sl
Date: 2021-04-29 00:00:00
Title: Zadeva C-480/19: Sodba Sodišča (drugi senat) z dne 29. aprila 2021 (predlog za sprejetje predhodne odločbe Korkein hallinto-oikeus – Finska) – postopek, ki ga je sprožil E (Predhodno odločanje – Člen 63 PDEU – Prosti pretok kapitala – Davek na dohodek – Dohodki iz kapitala – Dohodki, ki jih razdeli rezidenčni kolektivni naložbeni podjem za vlaganja v prenosljive vrednostne papirje (KNPVP), ustanovljen po pogodbenem pravu – Dohodki, ki jih razdeli KNPVP, ki ima sedež v drugi državi članici in ki je ustanovljen po statutu – Različno obravnavanje – Člen 65 PDEU – Objektivno primerljiva položaja)

5.7.2021   
            
            
               SL
            
            
               Uradni list Evropske unije
            
            
               C 263/3
            
         
      Sodba Sodišča (drugi senat) z dne 29. aprila 2021 (predlog za sprejetje predhodne odločbe Korkein hallinto-oikeus – Finska) – postopek, ki ga je sprožil E
      (Zadeva C-480/19) (1)
      
      (Predhodno odločanje - Člen 63 PDEU - Prosti pretok kapitala - Davek na dohodek - Dohodki iz kapitala - Dohodki, ki jih razdeli rezidenčni kolektivni naložbeni podjem za vlaganja v prenosljive vrednostne papirje (KNPVP), ustanovljen po pogodbenem pravu - Dohodki, ki jih razdeli KNPVP, ki ima sedež v drugi državi članici in ki je ustanovljen po statutu - Različno obravnavanje - Člen 65 PDEU - Objektivno primerljiva položaja)
      (2021/C 263/04)
      Jezik postopka: finščina
      
         Predložitveno sodišče
      
      Korkein hallinto-oikeus
      
         Stranki v postopku v glavni stvari
      
      E
      
         Ob udeležbi: Veronsaajien oikeudenvalvontayksikkö
      
         Izrek
      
      Člena 63 in 65 PDEU je treba razlagati tako, da nasprotujeta davčni praksi države članice, v skladu s katero pri obdavčitvi dohodka fizične osebe, ki prebiva v tej državi članici, dohodek, ki ga izplača kolektivni naložbeni podjem za vlaganja v prenosljive vrednostne papirje (KNPVP), ki je ustanovljen po statutu in ima sedež v drugi državi članici, ni izenačen z dohodkom, ki ga izplačajo KNPVP s sedežem v prvi državi članici, ker zadnjenavedeni podjemi nimajo enake pravne oblike.
      
         (1)  UL C 295, 2.9.2019.